ΓΡΑΠΤΗ ΕΡΩΤΗΣΗ E-2520/00

υποβολή: Glyn Ford (PSE) προς την Επιτροπή

(2 Αυγούστου 2000)

Θέμα: Διαφάνεια των κρατικών ενισχύσεων

Ο Επίτροπος Monti, απαντώντας στην ερώτησή μου αριθ. E-1338/00(1) σχετικά με τη μεταφορά απασχολήσεων από το Ηνωμένο Βασίλειο στη Γερμανία λόγω φορολογικών πιστώσεων, αναφέρει ότι είναι σημαντικό να μηνπερεκτιμάται ο ρόλος των ενισχύσεων στη λήψη αποφάσεων στις επιχειρήσεις" και τούτο διότι αν και οι ενισχύσεις ενδέχεται να επηρεάσουν την επιλογή νέας εγκατάστασης της επιχείρησης, είναι πολύ αμφίβολο κατά πόσον θα επηρεάσουν αποφασιστικά τη λήψη απόφασης για το κλείσιμο ή τη μείωση της ήδηπάρχουσας. Θα ήθελα να εκφράσω τις αμφιβολίες μου σχετικά με τη διαβεβαίωση του κ. Monti. Εάν οι κρατικές ενισχύσεις είναι τόσο αναποτελεσματικές, τότε θα ήταν λογικό τα κράτη μέλη να σταματήσουν να προσφέρουν τέτοια κίνητρα για να ελκύσουν θέσεις απασχόλησης και βιομηχανίες στην περιοχή τους. Ωστόσο, όπως φαίνεται, δενπάρχουν στοιχεία που να μαρτυρούν ότι, ελλείψει κοινοτικής πίεσης, έχει μειωθεί ο όγκος των κρατικών ενισχύσεων.

Ισχυρίζεται η Επιτροπή ότι οι επιχορηγήσεις ύψους επτά δισ. γερμανικών μάρκων στη γερμανική ανθρακοβιομηχανία δεν είχαν αντίκτυπο στις θέσεις απασχόλησης και στη βιομηχανία; Το σημαντικότερο όμως είναι ότι οι ψηφοφόροι της εκλογικής μου περιφέρειας, των οποίων οι θέσεις απασχόλησης απωλέσθηκαν λόγω της μεταφοράς της εργασίας στη Γερμανία, θα είναι πιο ανήσυχοι διότι η μεταφορά ενθαρρύνθηκε από τις φημολογούμενες φορολογικές πιστώσεις στη Γερμανία.

Μπορεί η Επιτροπή να διαβεβαιώσει εάν χορηγήθηκαν ή όχι τέτοιες φορολογικές πιστώσεις; Εάν δεν μπορεί να παράσχει σχετικές πληροφορίες πώς μπορεί να εξάγει συμπεράσματα για τα κίνητρα που οδήγησαν σε αυτήν την απόφαση;

(1) ΕΕ C 53 E της 20.2.2001.

Απάντηση του κ. Monti εξ ονόματος της Επιτροπής

(27 Σεπτεμβρίου 2000)

Σε προηγούμενη απάντησή της στη γραπτή ερώτηση E-1338/00 του Αξιότιμου Μέλους του Κοινοβουλίου(1), η Επιτροπή δεν δήλωσε ούτε άφηνε να εννοηθεί ότι η ενίσχυση είναι αναποτελεσματική. Είναι σαφές ότι οι κρατικές ενισχύσεις μπορούν να βοηθήσουν στην προσέλκυση επενδυτικών σχεδίων σε μια συγκεκριμένη περιοχή, και για το λόγο αυτό η Επιτροπή επιτρέπειψηλότερα επίπεδα ενισχύσεων σε λιγότερο ανεπτυγμένες περιοχές της Κοινότητας (όπως η Σαξονία, όπου πραγματοποιείται η επένδυση που απασχολεί το Αξιότιμο Μέλος του Κοινοβουλίου). Πράγματι, ένας από τους λόγους ελέγχου των κρατικών ενισχύσεων είναι να μην ευνοηθούν με ενισχύσεις άλλες περιοχές οι οποίες δεν έχουν τα ίδια μειονεκτήματα. Όσον αφορά τη γερμανική βιομηχανία άνθρακα, το αξιότιμο μέλος του Κοινοβουλίου ορθώς αναφέρει ότι χωρίς την εν λόγω ενίσχυση ο κλάδος θα αντιμετώπιζε πολύ σοβαρές δυσχέρειες.

Όσον αφορά το συνολικό ύψος της ενίσχυσης, η Επιτροπή έχει επισημάνει πρόσφατα στην όγδοη έκθεση για τις κρατικές ενισχύσεις(2), μια συνεχιζόμενη μείωση, αλλά τόνισε επίσης τη σημασία να διατηρηθεί αυτή η σημερινή γενική καθοδική τάση.

Στην περίπτωση στην οποία αναφέρεται το Αξιότιμο Μέλος του Κοινοβουλίου, η Επιτροπή ζήτησε και ενημερώθηκε από τις γερμανικές αρχές ότι δεν έχει ληφθεί καμία απόφαση για ατομική χορήγηση ενισχύσεων. Ωστόσο, δυνάμει των καθεστώτων Investitionszulage και Gemeinschaftsaufgabe, και σύμφωνα με τις κατευθυντήριες γραμμές για τις περιφερειακές ενισχύσεις, η Επιτροπή έχει επιτρέψει στη Γερμανία τη χορήγηση ορισμένων επενδυτικών ενισχύσεωνπό μορφή φορολογικών πιστώσεων και επιχορηγήσεων που θα επιτρέψουν στις αρχές σε επίπεδο Ομοσπονδίας και Lnder να προωθήσουν επενδύσεις, ιδιαίτερα στις λιγότερο ανεπτυγμένες περιοχές της Γερμανίας, στην οποία περιλαμβάνονται και τα νέα Lnder. Οι μεμονωμένες περιπτώσεις οι οποίες βρίσκονται εντός των ορίων που επιτρέπει η Επιτροπή κατά κανόνα δεν απαιτούν ατομική κοινοποίηση ή ενημέρωση της τελευταίας.

(1) ΕΕ C 53 E της 20.2.2001.

(2) COM(2000)205 τελικό.